Rozsudok Všeobecného súdu (prvá komora) z 13. decembra 2018 – CN/Parlament
(vec T‑76/18)
„Verejná služba – Akreditovaní asistenti poslancov – Článok 24 služobného poriadku – Žiadosť o pomoc – Článok 12a služobného poriadku – Psychické obťažovanie – Poradný výbor pre obťažovanie a jeho predchádzanie na pracovisku, ktorý sa zaoberá sťažnosťami akreditovaných asistentov poslancov voči členom Európskeho parlamentu – Rozhodnutie o zamietnutí žiadosti o pomoc – Právo byť vypočutý – Zásada kontradiktórnosti – Odmietnutie poskytnutia stanoviska poradného výboru a zápisníc z vypočutia svedkov – Odmietnutie žalovanej inštitúcie vyhovieť opatreniu na vykonanie dokazovania Všeobecného súdu“
1.      Úradníci – Povinnosť administratívy poskytnúť pomoc – Rozsah – Povinnosť administratívy preskúmať žiadosti o pomoc vo veciach psychického obťažovania a informovať žiadateľa o ďalšom postupe v konaní o jeho žiadosti – Podmienka
(Služobný poriadok úradníkov, článok 24 a článok 90 ods. 1)
(pozri body 47 – 50)
2.      Úradníci – Povinnosť administratívy poskytnúť pomoc – Výkon v oblasti psychického obťažovania – Podanie žiadosti o pomoc – Začatie administratívneho vyšetrovania – Potreba viesť vyšetrovanie až do konca
(Služobný poriadok úradníkov, články 12a a 24)
(pozri body 51, 52)
3.      Úradníci – Zásady – Právo na obranu – Žiadosť o pomoc na základe údajného psychického obťažovania – Povinnosť administratívy vypočuť žiadateľa – Rozsah
(Charta základných práv Európskej únie, články 41 a 48; Služobný poriadok úradníkov, články 12a a 24)
(pozri body 54, 55, 58, 62)
4.      Úradníci – Zásady – Právo na obranu – Žiadosť o pomoc na základe údajného psychického obťažovania – Povinnosť administratívy vypočuť údajného obťažovateľa – Rozsah
(Charta základných práv Európskej únie, článok 48; Služobný poriadok úradníkov, článok 12a)
(pozri body 56, 57)
5.      Úradníci – Práva a povinnosti – Interné vyšetrovanie údajného psychického obťažovania – Povinnosť predložiť žiadateľovi stanovisko výboru povereného vyšetrovaním – Povinnosť vypočuť daného žiadateľa – Rozsah
(Služobný poriadok úradníkov, články 12a a 24)
(pozri body 67, 68, 72)
6.      Úradníci – Práva a povinnosti – Interné vyšetrovanie údajného psychického obťažovania – Povinnosť predložiť žiadateľovi o pomoc zápisnice z vypočutia svedkov, ktorí boli vypočutí výborom povereným vyšetrovaním – Neexistencia
(Charta základných práv Európskej únie, článok 41; Služobný poriadok úradníkov, články 12a a 24)
(pozri body 75 – 77, 79)
7.      Súdne konanie – Opatrenia na zabezpečenie priebehu konania – Žiadosť o predloženie dokumentov – Žiadosť týkajúca sa informácií obsiahnutých v správe z vyšetrovania vykonaného v nadväznosti na sťažnosť týkajúcu sa údajného psychického obťažovania – Dôverný charakter dokumentov – Posúdenie súdom Únie
(Charta základných práv Európskej únie, článok 47)
(pozri body 83, 87)
8.      Žaloby úradníkov – Žaloba o náhradu škody – Zrušenie napadnutého nezákonného aktu – Nemajetková ujma, ktorú možno oddeliť od protiprávnosti a ktorá nemôže byť v plnom rozsahu napravená zrušením
(Služobný poriadok úradníkov, článok 91)
(pozri bod 97)
9.      Úradníci – Povinnosť administratívy poskytnúť pomoc – Výkon v oblasti psychického obťažovania – Rozhodovanie o žiadosti o pomoc – Dodržanie primeranej lehoty – Rozsah
(Služobný poriadok úradníkov, článok 24)
(pozri body 103 – 106)
Predmet
Návrh na základe článku 270 ZFEÚ jednak na zrušenie rozhodnutia Parlamentu z 20. marca 2017, ktorým orgán oprávnený uzatvárať pracovné zmluvy tejto inštitúcie zamietol žiadosť o pomoc predloženú žalobcom 13. februára 2013 a jednak na náhradu škody, ktorú údajne utrpel
Výrok
1.
Rozhodnutie Európskeho parlamentu z 20. marca 2017, ktorým orgán oprávnený uzatvárať pracovné zmluvy tejto inštitúcie zamietol žiadosť o pomoc predloženú osobou CN 13. februára 2013, sa zrušuje.
2.
Parlament je povinnosť zaplatiť CN ako náhradu nemajetkovej ujmy sumu 8 500 eur.
3.
V zostávajúcej časti sa žaloba zamieta.
4.
Parlament je povinný nahradiť trovy konania.